WORK อัพค่าโฆษณาได้อีกตามเรทติ้งสดใสแนะซื้อเป้า 69 บาท
WORK อัพค่าโฆษณาได้อีกตามเรทติ้งสดใสแนะซื้อเป้า 69 บาท
12 ก.ค. 2560

บล.ฟินันเซีย ไซรัส ระบุในบทวิเคราะห์วันนี้(12 ก.ค.) ว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK คาดกำไรปกติไตรมาส 2/60 จะสดใส +33.6% เทียบไตรมาสก่อนหน้า, +66.5% เทียบช่วงเดียวกันของปีก่อนและเป็นไตรมาสสูงสุดของปีตาม high season ในไตรมาสนี้
WORK ยังปรับค่าโฆษณาเฉลี่ยขึ้นได้อีก +16% เทียบไตรมาสก่อนหน้า, +44% เทียบช่วงเดียวกันของปีก่อนตามเรทติ้งที่ดีขึ้น แต่แนวโน้ม 2H17 จะชะลอเพราะมีค่าโบนัสพนักงานและมีงานพระราชพิธี แม้ว่า upside ของราคาหุ้นจะจำกัดเมื่อเทียบกับราคาเป้าหมาย 69 บาท แต่กำไรไตรมาส 2/60 ที่แข็งแกร่งจึงแนะนำซื้อเก็งกำไร